section_heading: Povijest
paragraph_text: U ožujku 1915. zapovjednik 2. armije Karl von Bülow pretrpio je srčani udar, te ga je na mjestu zapovjednika zamijenio general pješaštva Fritz von Below. Fritz von Below je zapovijedao 2. armijom na početku savezničke ofenzive na Sommi. Tijekom Bitke na Sommi (1. srpnja – 18. studenog 1916.), 2. armija se radi suzbijanja britanske ofenzive toliko povećala da je 19. lipnja 1916. od njezinog lijevog (sjevernog) krila ponovno formirana ranije raspuštena 1. armija. Fritz von Below postao je zapovjednikom novoformirane 1. armije, dok je novim zapovjednikom 2. armije postao general topništva Max von Gallwitz. U prosincu 1916. Gallwitza na mjestu zapovjednika zamjenjuje general konjice Georg von der Marwitz koji 2. armijom zapovijedao tijekom Bitke kod Cambraia (20. studeni - 8. prosinac 1917.) u kojem su britanske snage pokušale intenzivnom uporabom artiljerije i tenkova probiti njemačku frontu u čemu nisu uspjele s obzirom na to da su jedinice 2. armije protunapadom povratile izgubljeni teritorij.thumb|200px|[[Karl von Bülow, prvi zapovjednik 2. armije]]